***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2023-2024 нче уку елы)

**6 нчы сыйныф**

**Үткәрү вакыты – 60 минут**

**Максималь балл – 36**

**I. Тестлардан дөрес җавапны билгеләгез.**

1. [w] авазы кулланылган сүзне билгеләгез. **(2 балл)**

а) су

ә) автор

б) савыт

в) ваза

2. Җөмләдәге ачык иҗекләрнең санын билгеләгез. **(2 балл)**

*Колагыңа ышанма, үзеңә ышан.* (Мәкаль).

а) 2

ә) 5

б) 8

в) 10

3. Фразеологизмның мәгънәсен билгеләгез. **(2 балл)**

*Кул арасына керү*

а) комачаулау

ә) булышу

б) зур үсү

в) йоклау

4. Омонимнарны билгеләгез. **(2 балл)**

а) картаю – карт аю

ә) матур – чибәр

б) ак – кара

в) алтын кул – алтын алка

5. Тамырдаш сүзләрне билгеләгез. **(2 балл)**

а) чүл, чүлмәк

ә) как, ак

б) күз, сүз

в) тиш, тишек

6. Күрсәтү алмашлыгын билгеләгез. **(2 балл)**

а) без

ә) сез

б) шул

в) мин

7. Киләчәк заман хикәя фигыльне билгеләгез. **(2 балл)**

а) укы

ә) укыячак

б) укыган

в) укый

8. Җәенке җөмләне билгеләгез. **(2 балл)**

а) Көз җитте.

ә) Яңгыр ява.

б) Үги ана яфрагы үсә.

в) Сары яфраклар коела.

**II. Теоретик бирем.**

Төшеп калган хәрефне һәм сүзләрне языгыз. **(5 балл)**

ъ, ь һәм \_\_\_\_\_ хәрефләре баш хәрефтән язылмыйлар. Татар телендә тартык авазлар яңгырау һәм \_\_\_\_\_\_\_\_\_\_\_\_\_ була. Капма-каршы мәгънәле сүзләр \_\_\_\_\_\_\_\_\_\_\_\_\_\_\_\_ дип атала. \_\_\_\_\_\_\_\_\_\_\_\_\_ – тамырга ялганып килә торган кисәк. Предметның төгәл исәбен, санын \_\_\_\_\_\_\_\_\_\_\_\_ саны белдерә.

**III. Гамәли-иҗади бирем.**

1. Текстны татар теленә тәрҗемә итеп языгыз. **(9 балл)**

*Был в лесу старый пень. Тут в дупле ёж сделал гнездо. В гнездо он натаскал травы. Стало тепло и мягко. Днём ёж спал. А вечером выходил на охоту.*

2. Урман хайваннары кышка ничек әзерләнә? Шул хакта 6 җөмлә төзеп языгыз. **(6 балл)**