***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2023-2024 нче уку елы)

**8 нче сыйныф**

**Үткәрү вакыты – 90 минут**

**Максималь балл – 42**

**I. Тестлардан дөрес җавапны билгеләгез.**

1. Рәт гармониясенә буйсынмаган сүзне билгеләгез. **(2 балл)**

а) өчпочмак

ә) бавырсак

б) кыстыбый

в) чөгендер

2. Ирен ассимиляциясе күзәтелгән сүзне билгеләгез. **(2 балл)**

а) төлке

ә) яңгыр

б) унбер

в) чөнки

3. Омонимнарның төрен билгеләгез. **(2 балл)**

*Безнең бакчада кашкарый һәм миләүшә чәчәкләре үсә. – Безгә кунакка Миләүшә апа килде.*

а) саф лексик

ә) омоформалар

б) омофоннар

в) омографлар

4. Диалекталь сүзне билгеләгез. **(2 балл)**

а) баннер

ә) патша

б) җиләк

в) җаулык

5. Кушма сүзне билгеләгез. **(2 балл)**

а) көзге

ә) бүген

б) бүлмә

в) кызык

6. Җөмләдәге санның төркемчәсен билгеләгез. **(2 балл)**

*Песнәкләрнең уннан тугызы суыктан түгел, ачлыктан үлә.* (Календарьдан).

а) микъдар

ә) тәртип

б) чама

в) бүлем

7. Билгесез киләчәк заман хикәя фигыльне билгеләгез. **(2 балл)**

а) барган

ә) барды

б) барыр

в) барачак

8. Җөмләнең иясен билгеләгез. **(2 балл)**

*Лачын кошка һава кадерле.* (Мәкаль).

а) лачын

ә) кошка

б) һава

в) кадерле

**II. Теоретик бирем.**

Төшеп калган авазны һәм сүзләрне языгыз. **(5 балл)**

[м], [н] [ \_\_\_ ] – борын тартыклары. Сүзлекләр төзү турындагы фән \_\_\_\_\_\_\_\_\_\_\_\_ дип атала. \_\_\_\_\_\_\_\_\_\_\_\_ кушымчалар сүзнең лексик мәгънәсен үзгәртәләр һәм яңа сүз ясыйлар. \_\_\_\_\_\_\_\_\_\_\_\_ саны предметларның яисә затларның тигез өлешләргә бүленүен белдерә. Предметның кемнеке икәнен, кайсы затка караганын белдерә торган алмашлыклар \_\_\_\_\_\_\_\_\_\_\_\_ алмашлыклары дип атала.

**III. Гамәли-иҗади бирем.**

1. Текстны татар теленә тәрҗемә итеп языгыз. **(12 балл)**

*Некоторые птицы совершают свои перелёты в одиночку. Но большинство птиц мигрирует в составе стаи.*

*В зависимости от привычного образа жизни перелётные птицы обычно летят либо ночью, либо днём. Но некоторые их виды способны лететь днями и ночами без перерыва. Они засыпают в полёте и изредка отвлекаются на поиск пищи.*

*Перелётные птицы возвращаются точно к своим гнёздам.*

2. Кошлар тормышы турында тагын ниләр беләсез? Шул хакта 9 җөмләдән торган бәйләнешле текст языгыз. **(9 балл)**