***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2023-2024 нче уку елы)

**9 нчы сыйныф**

**Үткәрү вакыты – 120 минут**

**Максималь балл – 46**

**I. Тестлардан дөрес җавапны билгеләгез.**

1. Ирен гармониясенә буйсынган сүзне билгеләгез. **(2 балл)**

а) сөт

ә) боз

б) бозау

в) төлке

2. Борын ассимиляциясе күзәтелгән сүзне билгеләгез. **(2 балл)**

а) урамнар

ә) көнгерә

б) көнбагыш

в) әнкәй

3. Омонимнарның төрен билгеләгез. **(2 балл)**

*Урам буйлап атлы кеше бара. – Авылда Мостафа атлы карт яши.*

а) саф лексик

ә) омоформалар

б) омофоннар

в) омографлар

4. Ясалма сүзне билгеләгез. **(2 балл)**

а) көчек

ә) балакай

б) белем

в) исем

5. Җөмләдәге сүз төркемнәрен билгеләгез. **(2 балл)**

*Җәен йоклама, кышын өлгерерсең.* (Мәкаль).

а) исем, боерык фигыль, исем, хикәя фигыль

ә) рәвеш, боерык фигыль, рәвеш, хикәя фигыль

б) рәвеш, боерык фигыль, рәвеш, боерык фигыль

в) рәвеш, хикәя фигыль, рәвеш, хикәя фигыль

6. Тезүче теркәгечне билгеләгез. **(2 балл)**

а) дип

ә) өстендә

б) ләкин

в) чөнки

7. Җөмләнең иясен билгеләгез. **(2 балл)**

*Матурлык күлмәк белән сәдәптә түгел, оят белән әдәптә.* (Мәкаль).

а) матурлык

ә) күлмәк

б) сәдәптә

в) оят

8. Кушма җөмләне билгеләгез. **(2 балл)**

а) Матур гөл чәнечкеле була. (Мәкаль).

ә) Май чүлмәге тышыннан билгеле. (Мәкаль).

б) Начар кеше кеше кулы белән елан тотарга ярата. (Мәкаль).

в) Үзең киясе киемеңне үзең сайла. (Мәкаль).

**II. Теоретик бирем.**

Төшеп калган авазны һәм сүзләрне языгыз. **(6 балл)**

[н] авазы, [къ], [к], [гъ], [г] авазлары алдыннан килгәндә, [ \_\_ ] авазы булып укыла. \_\_\_\_\_\_\_\_\_ иҗекле сүзгә басым билгесе куелмый.\_\_\_\_\_\_\_\_\_\_\_\_ – тотрыклы сүзтезмә. Сүзнең \_\_\_\_\_\_\_\_\_\_\_\_ кисәкләрен сүз төзелеше өйрәнә. Саннар исемнәргә һәм \_\_\_\_\_\_\_\_\_\_\_\_ ияреп килә ала. Эш-хәлнең ничек үтәлү-үтәлмәвен белдереп килә торган иярчен кисәк \_\_\_\_\_\_\_\_\_\_\_\_ хәле дип атала.

**III. Гамәли-иҗади бирем.**

1. Текстны татар теленә тәрҗемә итеп языгыз. **(12 балл)**

*Золотой подснежник*

*После холодной, суровой зимы все ждут весну. Кто открывает весну?*

*Весну открывает ранний первенец цветов – мать-и-мачеха. Этот золотой подснежник растёт на солнечных глинистых склонах. Мать-и-мачеха распускается раньше всех трав, до вылета первых пчёл, до ледохода.*

*Цветёт этот чудесный цветок около двух месяцев.* (К. Пронин).

2. Сез кайсы ел фасылын яратасыз һәм ни өчен? Шул хакта 12 җөмләдән торган бәйләнешле текст төзеп языгыз. **(12 балл)**